**PASKAIDROJUMA RAKSTS**

**Madonas novada pašvaldības 2025. gada \_\_\_. \_\_\_\_ saistošajiem noteikumiem Nr. \_\_\_**

 **“****Par aizliegumu ģenētiski modificēto kultūraugu audzēšanai Madonas novadā”**

|  |  |
| --- | --- |
| Paskaidrojuma raksta sadaļas | Norādāmā informācija |
| Saistošo noteikumu mērķis un izdošanas nepieciešamības pamatojums | Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi. Ņemot vērā minēto normu, ir nepieciešams līdz 2025. gada 31. decembrim pieņemt jaunus Madonas novada pašvaldības (turpmāk – pašvaldība) saistošos noteikumus par aizliegumu ģenētiski modificēto kultūraugu audzēšanai Madonas novadā.Ģenētiski modificēto organismu aprites likuma 22. panta otrajā un trešajā daļa noteikts, ka pašvaldība, ievērojot sociālekonomiskos, klimatiskos vai vides apstākļus vai izvērtējot lauksaimnieciskās darbības metodes, pēc savas iniciatīvas vai uz personas priekšlikuma pamata ar pašvaldības saistošajiem noteikumiem var noteikt aizliegumu ģenētiski modificēto kultūraugu audzēšanai attiecīgajā administratīvajā teritorijā vai tās daļā uz laiku, kas nav īsāks par pieciem gadiem.Pašvaldības saistošo noteikumu “Par aizliegumu ģenētiski modificēto kultūraugu audzēšanai Madonas novadā” (turpmāk – saistošie noteikumi) mērķis ir aizliegt ģenētiski modificēto kultūraugu audzēšanu pašvaldības administratīvajā teritorijā desmit gadus no saistošo noteikumu spēkā stāšanās dienas, tādējādi novēršot potenciālu negatīvo ietekmi uz pašvaldības administratīvajā teritorijā esošajām īpaši aizsargājamām teritorijām un biotopiem un iespējamu izplatību kaimiņu pašvaldību administratīvajās teritorijās, kurās ir spēkā aizliegumi ģenētiski modificētu kultūraugu audzēšanai. |
| Saistošo noteikumu fiskālā ietekme uz pašvaldības budžetu | Saistošo noteikumu īstenošanas fiskālās ietekmes prognoze uz pašvaldības budžetu nav nosakāma. |
| Saistošo noteikumu sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci |  Sociālā ietekme – nav attiecināms.Ietekme uz vidi – pozitīva, netiks pieļauta ģenētiski modificētu organismu potenciāli negatīva ietekme uz pašvaldības administratīvajā teritorijā esošajām īpaši aizsargājamām teritorijām un biotopiem.Ietekme uz iedzīvotāju veselību – galvenie izvērtējamie riska faktori cilvēku veselībai atbilstoši Eiropas Savienības normatīviem ir jaunu alergēnu vai toksisku vielu parādīšanās pārtikā; antibiotiku rezistences gēnu izplatīšanās cilvēka mikroflorā; nelabvēlīga iedarbība uz imūnās pretestības spējām. Pieņemot aizliegumu audzēt ģenētiski modificētos kultūraugus, daļēji var novērst nelabvēlīgu ietekmi uz iedzīvotāju veselību.Ietekme uz uzņēmējdarbības vidi pašvaldības administratīvajā teritorijā – saistošie noteikumi teorētiski ierobežo saimniecisko darbību, neļaujot veikt ģenētiski modificētu kultūraugu audzēšanu (kukurūzu MON 810 – vienīgais augs, ko atļauts audzēt Eiropas Savienībā), un vienlaikus rada pozitīvu ietekmi uz saimnieciskās darbības veicējiem, kas nodarbojas vai plāno nodarboties ar bioloģisko lauksaimniecību.Ietekme uz konkurenci – tā kā Eiropas Savienībā vienīgais ģenētiski modificētais augs, kuru atļauts audzēt ir kukurūza (līnija MON 810), to audzē lielākoties Spānijā, un Latvijā šis kukurūzas veids netiek audzēts, kā arī citas ne ģenētiski modificētas šķirnes pārsvarā tiek audzētas skābbarībai un zaļbarībai, ietekme uz konkurenci ir nebūtiska. |
| Saistošo noteikumu ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām | Par saistošo noteikumu piemērošanas jautājumiem personas var vērsties Madonas novada pašvaldības centrālajā administrācijā. |
| Saistošo noteikumu ietekme uz pašvaldības funkcijām un cilvēkresursiem | Saistošie noteikumi izstrādāti, lai īstenotu pašvaldības autonomās funkcijas – gādāt par iedzīvotāju veselību, veicināt dabas kapitāla ilgtspējīgu pārvaldību un apsaimniekošanu. Saistošo noteikumu īstenošanā tiek iesaistīti Madonas novada Centrālas administrācijas vides speciālisti Saistošo noteikumu izdošana nav pamats jaunu institūciju vai amata vietu izveide. |
| Saistošo noteikumu izpildes nodrošināšana | Saistošo noteikumu izpildi nodrošinās Madonas novada pašvaldības Centrālās administrācijas Nekustamo īpašumu un teritoriālās pārvaldības nodaļai. Saistošo noteikumu izpildes nodrošināšanai nav paredzēta jaunu institūciju izveide un nav nepieciešami papildu resursi. |
| Saistošo noteikumu prasību un izmaksu samērīgumu pret ieguvumiem, ko sniedz mērķa sasniegšana | Saistošo noteikumu prasības ir samērīgas pret ieguvumiem, ko sniedz mērķa sasniegšana.Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa nodrošināšanai. |
| Saistošo noteikumu izstrādes gaitā veiktās konsultācijas ar privātpersonām, saņemtais sabiedrības viedoklis | Atbilstoši [Pašvaldību likuma](https://likumi.lv/ta/id/336956-pasvaldibu-likums) [46. panta](https://likumi.lv/ta/id/336956-pasvaldibu-likums#p46) trešajai daļai un Ģenētiski modificēto organismu aprites likuma 22. panta ceturtajai daļai, lai informētu sabiedrību par saistošo noteikumu projektu un dotu iespēju pašvaldības iedzīvotājiem izteikt viedokli, kā arī, lai informētu sabiedrību par nodomu noteikt aizliegumu ģenētiski modificēto kultūraugu audzēšanai, saistošo noteikumu projekts un Paziņojums par nodomu noteikt aizliegumu ģenētiski modificēto kultūraugu audzēšanai tika publicēts Madonas novada informatīvā izdevuma "Madonas novada Vēstnesis" 2025. gada septembra izdevumā un Madonas novada pašvaldības mājaslapā [www.madona.lv](http://www.madona.lv) sadaļas “Dokumenti” apakšsadaļā “Saistošo noteikumu projekti” 2025. gada 24. septembrī, nosakot priekšlikumu un iebildumu sniegšanas termiņu - 24. oktobris. Informācija par paziņojumu tika nosūtīta Zemkopības ministrijai un Viedās administrācijas un reģionālās attīstības ministrijai. Iedzīvotāju priekšlikumi un pretenzijas netika saņemtas.  |